# **ข้อตกลงการขอเข้าร่วมบล็อกเชนใน Mainnet สำหรับผู้ขอติดตั้ง Smart contract**

# **ภายใต้ระบบบล็อกเชนกลางสำหรับการบริหารเอกสารอิเล็กทรอนิกส์**

ข้อตกลงการขอเข้าร่วมบล็อกเชนใน Mainnet สำหรับผู้ขอติดตั้ง Smart contract ภายใต้ระบบบล็อกเชนกลางสำหรับการบริหารเอกสารอิเล็กทรอนิกส์ฉบับนี้ ซึ่งต่อไปเรียกว่า “ข้อตกลง” ทำขึ้น ณ ................................................................................................................. ตั้งอยู่เลขที่ ........................................ ถนน ................................ ตำบล/แขวง ..............................................………. อำเภอ/เขต ................................ จังหวัด ……………….… เมื่อวันที่ …………………………… โดย ...... (ชื่อผู้มีอำนาจลงนาม) ....................................... ผู้มีอำนาจลงนามผูกพัน ........ (ชื่อนิติบุคคล) ………………………….. ตั้งอยู่เลขที่ ………………. (ระบุที่อยู่ของนิติบุคคล) ........……….……………………… ซึ่งต่อไปนี้เรียกว่า “ผู้ขอติดตั้ง Smart contract” ได้ทำข้อตกลงนี้ต่อคณะทำงานจัดตั้งระบบบล็อกเชนกลางสำหรับการบริหารเอกสารอิเล็กทรอนิกส์ (Blockchain Consortium) โดยตกลงยินยอมผูกพันและปฏิบัติตามขั้นตอนและเงื่อนไขการเข้าร่วมบล็อกเชนใน Mainnet สำหรับผู้ขอติดตั้ง Smart contract ดังนี้

1. ในข้อตกลงฉบับนี้

“คณะทำงาน” หมายถึง คณะทำงานจัดตั้งระบบบล็อกเชนกลางสำหรับการบริหารเอกสารอิเล็กทรอนิกส์ (Blockchain Consortium) ซึ่งได้รับการแต่งตั้งโดยคำสั่งสำนักงานพัฒนาธุรกรรมทางอิเล็กทรอนิกส์ เพื่อทำหน้าที่กำหนดแนวทางการจัดตั้งระบบบล็อกเชนกลางสำหรับการบริหารเอกสารอิเล็กทรอนิกส์ (Blockchain Consortium) รวมถึงกำหนดวิธีการ และแผนการดำเนินงานของระบบดังกล่าว

“บล็อกเชน” หมายถึง เครือข่ายโครงสร้างพื้นฐานกลาง สำหรับธุรกรรมเกี่ยวกับการบริหารเอกสารอิเล็กทรอนิกส์ ที่มีการพัฒนาและจัดตั้งขึ้นโดยคณะทำงาน โดยบล็อกเชนที่จัดตั้งภายใต้โครงการนี้ มีชื่อว่า Thai Blockchain Services Infrastructure หรือ TBSI

“Testnet” หมายถึง บล็อกเชนที่ใช้ในการทดสอบการทำงาน

“Mainnet” หมายถึง บล็อกเชนที่ใช้ในการทำงานจริง

“แอปพลิเคชัน” หมายถึง โปรแกรมที่ถูกออกแบบสำหรับเรียกใช้งาน Smart contract บนบล็อกเชน

“Smart contract” หมายถึง ชุดของรหัสหรือข้อมูลคอมพิวเตอร์บนบล็อกเชน ที่กำหนดขั้นตอนการทำธุรกรรมไว้ล่วงหน้า หากมีการดำเนินการตามเงื่อนไขที่กำหนด จะทำให้เกิดการทำธุรกรรมขึ้นแบบอัตโนมัติผ่านบล็อกเชน

1. ผู้ขอติดตั้ง Smart contract ต้องเป็นหน่วยงานของรัฐ หรือบริษัทจำกัด หรือบริษัทมหาชนจำกัด หรือนิติบุคคลอื่น ที่ได้รับอนุมัติจากคณะทำงานให้เข้าร่วมติดตั้ง Smart contract
2. ผู้ขอติดตั้ง Smart contract ไม่เคยถูกสั่งห้ามประกอบธุรกิจบริการทั้งหมด หรือแต่บางส่วนเป็นการชั่วคราว หรือไม่เคยถูกเพิกถอนการรับแจ้ง การขึ้นทะเบียน หรือใบอนุญาตตามกฎหมายว่าด้วยธุรกรรมทางอิเล็กทรอนิกส์ หรือกฎหมายอื่นที่เกี่ยวข้อง
3. Smart contract ที่ติดตั้งบนบล็อกเชน ต้องมีลักษณะอย่างหนึ่งอย่างใด ดังต่อไปนี้
   1. รองรับธุรกรรมเกี่ยวกับการบริหารเอกสารอิเล็กทรอนิกส์ หรือการตรวจสอบความครบถ้วน (Integrity check) ของเอกสารอิเล็กทรอนิกส์
   2. ใช้สำหรับการพิสูจน์และยืนยันตัวตนทางดิจิทัล
   3. ใช้สำหรับบริการสาธารณะ
4. Smart contract ต้องไม่มีเนื้อหา หรือการทำงานที่ผิดกฎหมาย และไม่มีการให้บริการหรือการดำเนินการที่อยู่ภายใต้กฎหมายว่าด้วยการประกอบธุรกิจสินทรัพย์ดิจิทัล
5. ในระหว่างการเข้าร่วมบล็อกเชน ผู้ขอติดตั้ง Smart contract มีหน้าที่ต้องดำเนินการตามหลักเกณฑ์และวิธีการ ซึ่งอย่างน้อยต้องครอบคลุมเรื่องดังต่อไปนี้
   1. จัดให้มีมาตรการในการคุ้มครองผู้ใช้บริการ พร้อมข้อมูลหรือหลักฐานประกอบการดำเนินการดังกล่าว
   2. ผู้ใช้บริการต้องได้รับข้อมูลที่ถูกต้อง ครบถ้วน เพียงพอในการพิจารณาตัดสินใจ ทั้งนี้ต้องไม่ทำการโฆษณา เผยแพร่ หรือประชาสัมพันธ์ผิดไปจากวัตถุประสงค์การให้บริการบนบล็อกเชน
   3. จัดให้มีช่องทางรับเรื่องร้องเรียน และมาตรการในการดำเนินการเกี่ยวกับเรื่องร้องเรียนเกี่ยวกับการให้บริการของผู้ขอติดตั้ง Smart contract
   4. จัดให้มีแผนและมาตรการชดใช้หรือเยียวยาผู้ใช้บริการ หรือผู้ที่ได้รับความเสียหายจากความผิดพลาดของ Smart contract
   5. จัดให้มีการแสดงข้อความไว้ในข้อตกลงหรือเงื่อนไขในการให้บริการ ทั้งก่อนหรือขณะใช้บริการในแต่ละครั้ง โดยระบุให้ผู้ใช้บริการมีหน้าที่ต้องตรวจสอบข้อมูลจากเว็บไซต์ของโครงการ https://blockchain.or.th/ ว่า Smart contract ยังไม่ถูกประกาศหยุดการสนับสนุนจากบล็อกเชน (เป็น Active application) หากผู้ใช้บริการไม่ดำเนินการตรวจสอบและคณะทำงานได้ประกาศหยุดการสนับสนุน Smart contract จากบล็อกเชนแล้ว (เป็น Inactive application) ผู้ใช้บริการตกลงยอมรับถึงผลกระทบหรือความเสียหายที่อาจเกิดขึ้นนั้นเอง
   6. จัดให้มีมาตรการดูแลรักษาความมั่นคงปลอดภัยของระบบสารสนเทศในด้านการรักษาความลับ (Confidentiality) การรักษาความครบถ้วน (Integrity) การรักษาสภาพพร้อมใช้งาน (Availability) ทั้งนี้ ต้องคำนึงถึงความเสี่ยงด้านเทคโนโลยีสารสนเทศ (IT Risk) และความเสี่ยงด้านภัยคุกคามทางไซเบอร์ (Cyber Risk) และความเสี่ยงด้านอื่น ๆ ที่เกี่ยวข้องกับแอปพลิเคชันหรือบริการเกี่ยวกับธุรกรรมทางอิเล็กทรอนิกส์
   7. ปฏิบัติตามกฎหมายที่เกี่ยวข้อง อาทิ กฎหมายว่าด้วยธุรกรรมทางอิเล็กทรอนิกส์ กฎหมายว่าด้วยการคุ้มครองข้อมูลส่วนบุคคล กฎหมายว่าด้วยการรักษาความมั่นคงปลอดภัยไซเบอร์ กฎหมายว่าด้วยการกระทำความผิดเกี่ยวกับคอมพิวเตอร์ และกฎหมายอื่นที่เกี่ยวข้อง
   8. จัดให้มีมาตรการประเมินความเสี่ยงหรือข้อผิดพลาดที่พบระหว่างการให้บริการ รวมทั้งมาตรการดำเนินการเพื่อจัดการความเสี่ยง หรือแก้ไขข้อผิดพลาดที่เกิดขึ้นดังกล่าวอย่างเหมาะสม
   9. ปฏิบัติตามข้อตกลงหรือหลักเกณฑ์ที่เกี่ยวข้องตามที่คณะทำงานกำหนด
6. Smart contract ของผู้ขอติดตั้งต้องผ่านการทดสอบใน Testnet ตามเงื่อนไขที่คณะทำงานกำหนด และผู้ขอติดตั้ง Smart contract ต้องแจ้งข้อมูลตาม[ภาคผนวก ก.](#_ภาคผนวก_ก.) ที่แนบท้ายข้อตกลงนี้ต่อคณะทำงานเพื่อใช้ประกอบการทำข้อตกลงนี้และขออนุมัติจากคณะทำงานนำ Smart contract ขึ้นติดตั้งใน Mainnet
7. ผู้ขอติดตั้ง Smart contract ต้องเปิดเผย source code ของ Smart contract ใน repository ที่ผู้อื่นสามารถเข้าถึงได้โดยไม่ต้องยืนยันตัวตน
8. ผู้ขอติดตั้ง Smart contract ขอรับรองว่าข้อมูลที่ให้แก่คณะทำงานเป็นความจริง และไม่ได้ละเมิดทรัพย์สินทางปัญญาของผู้อื่น หากปรากฏในภายหลังว่าข้อมูลดังกล่าวเป็นเท็จ ละเมิดทรัพย์สินทางปัญญาของผู้อื่น หรือมีการปลอมแปลงเอกสาร ไม่ว่าส่วนหนึ่งส่วนใดหรือทั้งหมด หรือหากมีการตรวจสอบพบในภายหลังว่า Smart contract มีคุณสมบัติไม่ถูกต้องหรือไม่ครบถ้วน หรือการดำเนินการไม่เป็นไปตามข้อตกลงนี้ ผู้ขอติดตั้ง Smart contract ยอมรับให้คณะทำงานประกาศหยุดการสนับสนุน Smart contract จากบล็อกเชนได้ โดยผู้ขอติดตั้ง Smart contract ตกลงว่าคณะทำงานและสำนักงานพัฒนาธุรกรรมทางอิเล็กทรอนิกส์ไม่ต้องรับผิดจากการประกาศหยุดการสนับสนุนดังกล่าวและจะไม่เรียกร้องให้คณะทำงานรับผิดชอบ ความเสียหายใด ๆ
9. ผู้ขอติดตั้ง Smart contract ตกลงยินยอมผูกพันและตกลงปฏิบัติตามคู่มือ ระเบียบ และวิธีปฏิบัติของคณะทำงานและเอกสารใด ๆ ที่เกี่ยวข้องกับการเข้าร่วมบล็อกเชน ซึ่งคณะทำงานได้แจ้งให้แก่ผู้ขอติดตั้ง Smart contract ทราบแล้วเป็นลายลักษณ์อักษร โดยให้ถือว่าเป็นส่วนหนึ่งของข้อตกลงนี้ด้วย
10. ผู้ขอติดตั้ง Smart contract รับทราบว่า การเข้าร่วมบล็อกเชนนี้ ไม่ได้เป็นการรับรองว่า Smart contract ของตน ผ่านมาตรฐานหรือมีความสอดคล้องหรือไม่ขัดต่อกฎหมายที่เกี่ยวข้องกับธุรกรรมทางอิเล็กทรอนิกส์ หรือมีความสอดคล้องหรือไม่ขัดต่อกฎหมายอื่น หรือหลักเกณฑ์ที่ออกโดยหน่วยงานที่มีอำนาจกำกับดูแลอื่น
11. กรณีที่เกิดข้อผิดพลาดหรือความเสียหายที่เกิดจากการใช้งานบล็อกเชน ผู้ขอติดตั้ง Smart contract ตกลงว่าคณะทำงานและสำนักงานพัฒนาธุรกรรมทางอิเล็กทรอนิกส์ไม่ต้องรับผิดและจะไม่เรียกร้องให้คณะทำงานรับผิดชอบความเสียหายใด ๆ ทั้งต่อผู้ขอติดตั้ง Smart contract และผู้ใช้บริการ

ลงนาม

(……ชื่อผู้มีอำนาจลงนามผูกพันนิติบุคคล.….)

ตำแหน่งผู้มีอำนาจลงนามผูกพันนิติบุคคล

# **ภาคผนวก ก.**

## **ข้อมูลเพื่อขออนุมัตินำ** **Smart contract ขึ้น mainnet**

1. ชื่อหน่วยงาน: ….
2. ชื่อแอปพลิเคชัน: …
3. วัตถุประสงค์ของแอปพลิเคชัน: …
4. วัตถุประสงค์ในการใช้งานบล็อกเชน: …
5. กลุ่มเป้าหมาย (เช่น ชื่อหน่วยงาน ที่จะเป็น partner หรือ customer segment ที่จะเป็นผู้ใช้บริการของ แอปพลิเคชัน): …
6. ประมาณการจำนวนรายการต่อเดือน: …
7. URL ของ GitHub ที่ใช้เก็บ source code ของ Smart contract ที่ผู้อื่นสามารถเข้าถึงได้โดยไม่ต้องยืนยันตัวตน: …
8. Smart contract address บน testnet: …
9. ผลการทำงานบน Testnet ที่ผ่านมาของ Smart contract (test report) (ถ้ามี): …
10. Mainnet Wallet address ของหน่วยงาน สำหรับใช้รับ Mainnet native token: …
11. จำนวน native token ที่ขอ และประมาณการช่วงเวลาที่จะขอ native token ครั้งถัดไป: …
12. แจ้งรายชื่อผู้ประสานงาน รวมถึงช่องทางการติดต่อ อาทิ หมายเลขโทรศัพท์ อีเมลแอดเดรส เพื่อประโยชน์ในการติดต่อประสานงานกับคณะทำงาน: …
13. เอกสารอื่นตามที่คณะทำงานกำหนด (ถ้ามี): …